#### Številka: 03216- 3/2011-3

Datum: 11. 4. 2011

**ZAPISNIK**

3. redne seje Odbora za urejanje prostora in urbanizem, ki je bila v ponedeljek 11. aprila 2011 s pričetkom ob 20.00 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez KOŽELJ, podpredsednik Mirko BRNIČ JAGER, ostali člani, Bojan ALBREHT, Gregor ISTENIČ, Sašo RINK, mag. Maja SIMONETI, mag. Blaž LOKAR in tajnik odbora Jan SKOBERNE.

NAVZOČI OSTALI VABLJENI:

Načelnik Oddelka za urejanje prostora mag. Miran GAJŠEK s sodelavkami Alenko PAVLIN, Miro PRELOG, Sintijo HAFNER PETKOVSKI, načelnica Oddelka za ravnanje z nepremičninami Simona REMIH s sodelavko Katjo OSOLIN ter predstavnica investitorja GIVO d.o.o. projektantka Jadranka GRMEK iz GENIUS LOCI d.o.o. in Maja GOLIAS iz družbe TERMITI d.o.o.

Na zasedanju so bili navzoči vsi člani odbora.

Predsednik odbora podžupan prof. Janez KOŽELJ je navzoče pozdravil in po uvodni besedi dal v razpravo spremenjen vrstni red obravnave točk predloga dnevnega reda z dopolnitvijo obravnavanega gradiva za sejo mestnega sveta še s 5. točko: **Predlog Zaključnega računa proračuna Mestne občine Ljubljana za leto 2010.**

Člani so se dogovorili, da se obravnavajo na sejah odbora vse točke v zvezi s proračunom, ki so na dnevnem redu sej mestnega sveta z gradivi, v katerih delu je odbor pristojno delovno telo.

Po razpravi je bil dan na glasovanje

PREDLOG SKLEPA:

Odbor sprejme spremenjen in dopolnjen predlog dnevnega reda 3. redne seje odbora.

/sklep je sprejet soglasno 6 navzočih članov/

**SPREJETI DNEVNI RED:**

1. Potrditev zapisnikov, 2. redne in 1. izredne seje odbora
2. Dopolnjeni osnutek Odloka o občinskem podrobnem prostorskem načrtu 133 Moste - Selo del in 313 Zaloška (Grablovičeva – Kajuhova) del - predstavitev akta v izdelavi
3. Obravnava gradiva iz pristojnosti odbora za 5. sejo MS MOL za dan 18. 4. 2011:

* **5. Predlog Zaključnega računa proračuna Mestne občine Ljubljana za leto 2010,**
* **6. Predlog Odloka o občinskem podrobnem prostorskem načrtu 209 Rožna dolina-center in del enote urejanja prostora RD-254**

1. Pobude in vprašanja

AD 1.

Potrditev zapisnikov, 2. redne in 1. izredne seje odbora

V razpravi je član odbora Gregor ISTENIČ oporekal pravilnemu zapisu sprejetega sklepa 1. izredne seje odbora, v tč. 1/8 Predlog Odloka o programu opremljanja stavbnih zemljišč za območje Mestne občine ljubljana s predlogom za hitri postopek, pri odmeri plačila komunalnega prispevka in da se je dogovorilo o določeni višini znižanja in ne oprostitvi plačil tudi za stavbe, ki so namenjene opravljanju zdravstveno socialnih, zdravstveno izobraževalnih in zdravstveno znanstvenoraziskovalnih dejavnosti. V nadalje je tajnik odbora povedal, da je bil sklep dan na glasovanje tak kot je bil zapisan in da je po glasovanju stekla neformalna razprava o drugačnem predlogu, vendar ni bil dan na glasovanje.

Po razpravi sta bila dana na glasovanje:

1. PREDLOG SKLEPA:

Odbor sprejme zapisnik 2. redne seje odbora.

/sklep je sprejet s 6 glasovi za 0 proti od 7 navzočih članov/

2. PREDLOG SKLEPA:

Odbor sprejme zapisnik 1. izredne seje odbora.

/sklep je sprejet s 6 glasovi za 0 proti od 7 navzočih članov/

AD 2.

Dopolnjeni osnutek Odloka o občinskem podrobnem prostorskem načrtu 133 Moste - Selo del in 313 Zaloška (Grablovičeva – Kajuhova) del - predstavitev akta v izdelavi

Uvodoma je predsednik odbora, podžupan prof. Janez KOŽELJ, pojasnil, da je odbor v januarju mesecu že obravnaval osnutek akta in soglasno izglasoval sklep, da se naj obravnava tega akta umakne z dnevnega reda 3. seje mestnega sveta, ki je bila sklicana 31. januarja letos. Ker je investitor uskladil svoje želje in upošteval pripombe odbora, je zato predstavnica investitorja GIVO d.o.o. projektantka Jadranka GRMEK iz GENIUS LOCI d.o.o. pripravljena članom odbora predstaviti nove rešitve.

Člani odbora so v razpravi ocenili, da predstavljena rešitev, ki jo je predstavila projektantka Jadranka GRMEK v znatni meri upošteva napotke odbora iz januarske seje. Izražena je želja, da se naj v novem osnutku prostorskega akta prikaže odlična arhitektura objektov.

**PREDLOG SKLEPA:**

**Odbor se je seznanil z novim predlogom zazidave s polovičnim karejem U oblike in obodno zazidavo, ki naj se jo uskladi z morfologijo Dvorca Selo. Predstavljena rešitev je sprejemljiva za nadaljevanje izdelave novega dopolnjenega osnutka odloka.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 7 | glasovi ZA, | 0 | PROTI od | 7 | navzočih |

AD 3.

Obravnava gradiva iz pristojnosti odbora za 5. sejo MS MOL za dan 18. 4. 2011:

* **5. Predlog Zaključnega računa proračuna Mestne občine Ljubljana za leto 2010,**

Gradivo so predstavili navzoči predstavniki mestne uprave. Razpravljali so vsi člani odbora.

Po zaključeni obravnavi akta je bil dan na glasovanje:

**PREDLOG SKLEPA:**

**Odbor za urejanje prostora in urbanizem se je seznanil s predlogom Zaključnega računa proračuna Mestne občine Ljubljana za leto 2010 in ga podpira v delih, ki se nanašajo na delovno področje odbora. Poročilo se pošlje tudi Odboru za finance.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 6 | glasovi ZA, | 1 | PROTI od | 7 | navzočih |

* **6 Predlog Odloka o občinskem podrobnem prostorskem načrtu 209 Rožna dolina - center in del enote urejanja prostora RD-254**

Pred sejo je odbor prejel vložene amandmaje svetnika Mihe JAZBINŠKA Svetniški klub Zeleni Slovenije, amandmaja k13. in 26. Členu dne 1. 4. 2011 in amandma k 22.členu dne 7. 4. 2011.

Odbor je razpravljal o amandmajih in jih ni podprl, se je pa v času razprave odločil oblikovati svoje amandmaje.

Na glasovanje so bili dani trije amandmaji svetnika Mihe JAZBINŠKA Svetniški klub Zeleni Slovenije:

**1. PREDLOG AMANDMAJA k 13. členu :**

V Predlogu Odloka o OPPN 209 Rožna dolina-center in za del enote urejanja prostora RD-25 se v 13.členu v odseku »3. Višinski gabariti in etažnost objektov« določila za Objekt B spremenijo tako, da se glasijo:……………………(celotno besedilo amandmaja je v gradivu k 6. tč.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Amandma | NI | bil sprejet z | 1 | glasom ZA, | 6 | PROTI od | 7 | navzočih |

Obrazložitev

Odbor meni, da znotraj območja OPPN ni upravičenih razlogov za spreminjanje gabaritov z aktom predložene zazidave, saj gre za zaključeno območje v katerem se obstoječo mešano namembnost izrabe objektov uredi na podlagi sodobnih principov urbanističnega oblikovanja. Pri tem je odbor upošteval tudi sprejet konsenz, ki je nastal v postopku izdelave akta po dolgoletnem usklajevanju interesov vseh udeležencev.

**2. PREDLOG AMANDMAJA k 26. členu :**

V Predlogu Odloka o OPPN 209 Rožna dolina-center in za del enote urejanja prostora RD-25 se v 16. členu v odseku 2. Višinski gabariti objekta besedilo « »Etažnost objektov je dovoljeno zmanjšati na K+P+2+T.« zamenja z besedilom: **»Etažnost objektov je dovoljeno zmanjšati na K+1+T.«**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Amandma | NI | bil sprejet z | 1 | glasom ZA, | 6 | PROTI od | 7 | navzočih |

Obrazložitev

Velja enaka kot pri 1. amandmaju.

**3. PREDLOG AMANDMAJA k 22. členu :**

V Predlogu Odloka o OPPN 209 Rožna dolina-center in za del enote urejanja prostora RD-25 se v 22. členu (pogoji za komunalno, energetsko in telekomunikacijsko urejanje) v 8. točki (Učinkovita raba energije v stavbah) takoj za naslovom vstavi prvi odstavek, ki se glasi:

**»V objektih je treba zagotoviti učinkovito rabo energije v skladu s Pravilnikom o učinkoviti rabi energije v stavbah (PURES – UL RS 52/2010) in drugimi predpisi, ki urejajo to področje.«**

Sedanji prvi in drugi odstavek postaneta drugi in tretji odstavek.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Amandma | NI | bil sprejet z | 1 | glasom ZA, | 5 | PROTI od | 7 | navzočih |

Obrazložitev

Odbor meni, da besedila amandmaja ne more podpreti, ker je potrebno pri realizaciji tega akta upoštevati vse veljavne predpise med katere šteje tudi **Pravilnik o učinkoviti rabi energije v stavbah,** kar je vsebinsko zajeto v besedilu 22.člena, v zadnji alineji točke **1. Splošni pogoji.**

Na glasovanje je bil dan:

**1. PREDLOG AMANDMAJA ODBORA:**

**Besedilo prve alineje prvega odstavka 10. člena se v celoti spremeni in se glasi: »- ograje, višine največ 1,20 m (dovoljene samo za ograditev otroškega igrišča).«**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 5 | glasovi ZA, | 0 | PROTI od | 7 | navzočih |

Obrazložitev

Odbor meni, da znotraj zelenih površin območja niso primerne visoke ograje v višini 2.20 m, da je primerna postavitev le ene ograje za ograditev otroškega igrišča v tem območju OPPN. Ta ograja naj meri v višino 1,20 m, kar je zadostna višina za varovanje otrok v času igre in varovanja teh površin pred drugimi uporabniki zelenih površin.

Na glasovanje je bil dan:

**2. PREDLOG AMANDMAJA ODBORA:**

**V 9. členu, v 2.točki Zazidalna zasnova in zasnova zunanje ureditve, v podpoglavju Prostorska enota P3, se besedilo zadnjega stavka drugega odstavka spremeni in se glasi: »Otroško igrišče mora biti javno dostopno od 8. do 20. ure.«**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Amandma | JE | bil sprejet s | 6 | glasovi ZA, | 0 | PROTI od | 7 | navzočih |

Obrazložitev

Odbor v posledici sprejema prejšnjega amandmaja spreminja tudi besedilo zadnjega stavka v 9. členu tako, da se opredeli javno dostopnost le ograjene zelene površine otroškega igrišča.

Na glasovanje je bil dan:

**3. PREDLOG AMANDMAJA ODBORA:**

**V 21. členu, v 2. točki Motorni promet, se besedilo zadnjega stavka drugega odstavka spremeni in se glasi: »Uvoz in izvoz iz parkirne kletne etaže v okviru prostorske enote P1 je načrtovan na nivoju hodnika za pešce preko porezanega robnika.« in**

**v istem členu se besedilo zadnjega stavka tretjega odstavka spremeni in se glasi: »Uvoz in izvoz iz parkirne kletne etaže v okviru prostorske enote P2 je načrtovan na nivoju hodnika za pešce preko porezanega robnika.«**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Amandma | JE | bil sprejet s | 6 | glasovi ZA, | 0 | PROTI od | 7 | navzočih |

Obrazložitev

Odbor predlaga izvedbo iste nivelete hodnikov za pešce znotraj območja OPPN, zato se v obeh enotah, P1 in P2, uvoz in izvoz iz parkirne kletne etaže načrtuje na nivoju hodnika za pešce preko porezanega robnika.

Po zaključeni obravnavi akta, je bil dan na glasovanje:

**PREDLOG SKLEPA:**

**Odbor za urejanje prostora in urbanizem sprejema Predlog Odloka o občinskem podrobnem prostorskem načrtu 209 Rožna dolina - center in del enote urejanja prostora RD-254 skupaj z amandmaji odbora.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 5 | glasovi ZA, | 1 | PROTI od | 7 | navzočih |

AD 4

Pobude in vprašanja

Člani odbora niso razpravljali o novih pobudah.

Seja je bila zaključena ob 22.45 uri.

## ZAPISAL TAJNIK PREDSEDNIK

Jan SKOBERNE Prof. Janez KOŽELJ